Laiaulatusliku sotsiaalse eksperimendi käigus, nimega "Projekt 100 000", mis tõi Ühendriikide väeteenistusse  1966.-1971. aastavahemikus üle 300 000 madala kvalifikatsiooniga teenistuja, korraldati mitmetes ametites teenivatele sõduritele 849 katset vähest erioskust nõudvate ülesannete sooritamisel. Tuleb möönda, et tõepoolest oli andekate ja vähemandekate kokkade munapudru valmistamise oskustes vahe peaaegu märkamatu, kuid seda tõenäoliselt just eelkõige tänu sellele, et tolle toiduartikli valmistamiseks ei olnud tol ajal kehtestatud ka mingeid erilisi nõudeid. Kui kokk oskas munad katki lüüa ja nad pannil segamini ajada,  siis loeti seda ülesande edukaks sooritamiseks. Küll aga täheldati suurt kvaliteedivahet moosipirukate valmistamisel. Vaatlused näitasid, et kõigi 849 katse puhul lihtsate ülesannete sooritamisel, v.a munapudru valmistamine, sõltusid tulemused testidega mõõdetud andekusest. Mida keerulisem ülesanne, seda tugevam oli seos.